Minkejja x-xita, eluf ta’ persuni nġabru fil-Punent ta’ Londra għall-Karnival ta’ Notting Hill, ikkunsidrat bħala l-akbar festival fit-triq fl-Ewropa. Ix-xita kontinwa ma qatgħetx qalb l-eluf ta’ żeffiena u dilettanti tal-Karnival popolari ta’ Notting Hill li ilu jsir sa mill-1966, l-istess sena li t-tim nazzjonali tal-football tal-Ingilterra rebaħ it-tazza tad-dinja tal-football. Karrijiet u żeffiena ħadu sehem fl-aħħar sfilata jew aħjar il-grand finale tal-karnival mifrux fuq jumejn. Hu maħsub li mal-miljun persuna ħadu sehem fil-karnival, bil-Puilizija tarresta mal-mitt persuna minħabba serq, drogi jew pussess ta’ armi jew skieken fost l-oħrajn.